PRITARTA

Kauno miesto savivaldybės administracijos

direktoriaus pavaduotojo

2019 m. vasario 6 d. įsakymu Nr. A-425

PATVIRTINTA

Kauno lopšelio-darželio ,,Svirnelis“

direktoriaus

2019 m. vasario 8 d. įsakymu Nr. V-21

**KAUNO LOPŠELIO-DARŽELIO ,,SVIRNELIS“ 2019–2021 METŲ STRATEGINIS PLANAS**

**I SKYRIUS**

**VEIKLOS KONTEKSTAS**

Įstaiga, įgyvendindama praėjusio strateginio plano laikotarpio tikslus, labai pasikeitė tiek išore, tiek tobulindama teikiamus ugdymo poreikius. Per 2016-2018 metus lopšelis-darželis ,,Svirnelis“ 1 užsibrėžto tikslo - pagerinti įstaigos kultūrą, bendradarbiaujant su socialiniais partneriais ir 2 tikslo - pagerinti vaikų ugdymą(si) rūpinantis individualiais vaiko gebėjimais, sveikatos stiprinimu, bendradarbiaujant su šeima,- išsikeltus uždavinius įgyvendino 100 %. Vaikui ugdytos teisingumo, padorumo, moralumo ir pilietinės vertybės. Ypač svarbus veiksnys tapo pedagoginių darbuotojų suinteresuotumas siekti geresnės ugdymo kokybės. Pedagogų-vaikų-administracijos-tėvų sąveika tapo pozityvesnė. Darbuotojų komunikacija tapo sėkmingesnė, kas leido pagerinti mokymo kokybę ir pedagoginių darbuotojų profesinę kompetenciją. Pedagogai, dalyvaudami bendradarbiavimo veiklose, realizavo save kūrybinėje, pažintinėje srityse, geriau pažino aplinką, rado bendraminčių, išsiugdė gebėjimą ir norą dirbti įvairiose grupėse, komandose. Pedagogai įgijo naujos patirties efektyvinti vaikų ugdymo(si) procesą, plėtoti ugdomosios veiklos formas (strategijas, būdus, metodus, užduotis), siekiant palaikyti vaikų aktyvumą ir motyvaciją, pastebėti kiekvieno vaiko individualią pažangą ir pasiekimus. Įstaiga įsigijo pakankamai IT priemonių. Pedagogai sėkmingai įvaldė SMART Notebook programos įrankius, pravedė 10 atvirų veiklų, todėl pagerėjo vaikų ugdymo(si) pasiekimai. Įgyvendintos vaikų sveikatos stiprinimo formos, bendradarbiaujant su šeima ir visuomene, padėjo sustiprinti vaikų sveikatą, teikiant reikiamą ir savalaikę pagalbą ugdytiniui. Įstaigoje per paskutinius trejus metus nebuvo nustatyta patyčių atvejų. Soc. partnerių pagalba pagerėjo įstaigos kultūra, į vaikų gebėjimų ugdymą vis dažniau buvo įtraukiami tėvai ir kiti šeimos nariai. Vykdoma prevencinė veikla skatina sveiką gyvenimo būdą, o atlikus įstaigos veiklos analizę, gauti rezultatai tenkina tiek įstaigos, tiek vaikų šeimų poreikius. Įvykę pokyčiai pagerino įstaigos įvaizdį, suteikė pasitenkinimą ugdytiniams ir visai bendruomenei. 3-ias užsibrėžtas tikslas - ,,sustiprinti įstaigos materialinę bazę, įkuriant naujas palankias erdves vaikų ugdymui(si)“ - įgyvendintas 95 %, kadangi vienas šio tikslo uždavinių (karšo-šalto vandens cirkuliacijos sistemos renovacija) liko neįgyvendintas. Tačiau atnaujinti žaislai, kiemo įrengimai; pastatyta nauja tvora; apšiltinta dalis pastato sienų, pakeičiant medines konstrukcijas; pakeista pastato elektros instaliacija; 8 iš 10 grupių renovuoti san. mazgai; atnaujinta dalis vidinių erdvių užtikrino įstaigos ugdytinių saugumą bei leidžia taupiau naudoti energetinius resursus ir finansines lėšas.

Išlieka aktualūs vaikų saugumo bei vaiko tolesnio vystymo(si) raidos ugdymo kokybės klausimai bei moderniškesnės įstaigos siekimo įgyvendinimo. Šis procesas yra amžinas, besivystantis, tačiau subūrus samoningą bendruomenę, sutelktą gyveno kokybės indeksui pakelti, vykdant Valstybės pažangos strategiją ,,Lietuva 2030“, Valstybės švietimo 2013-2022 m. strategiją, Kauno m. savivaldybės 2018-2020 m. strateginio veiklos plano programą, pavykus pritraukti ES ir savivaldybės lėšas, vykdysime projektą ,,Kauno lopšelio-darželio ,,Svirnelis“ modernizavimas didinant paslaugų prieinamumą“ bei sieksimepokyčių, formuojant kūrybingą, sveiką, atsakingą ir atvirą asmenybę, sugebančią sumaniai ir solidariai prisitaikyti prie esamų aplinkybių bei ieškančią naujų formų pozityviems pokyčiams. Taigi, įgyvendinant 2019-2020 metų Kauno lopšelio-darželio ,,Svirnelis“ planą, tenkinsime savo klientų poreikius, tobulinsime ugdymo kokybę, įsileisime gerąją patirtį, modernizuosime dalį patalpų bei infrastruktūros, apjungiant ir įrengiant šiuolaikiškas edukacines erdves, diegiant inovatyvias ugdymo priemones bei baldus, tokiu būdu tikėdamiesi mūsų įstaigos teikiamų paslaugų efektyvumo. Siekiant užsibrėžto tikslo, telksime aukštos kvalifikacijos pedagogų, tėvų ir kitos bendruomenės dalies pejėgas kūrybiniam bei materialinių išteklių kūrimo proceso spartinimui ir sėkmingam įgyvendinimui.

**II SKYRIUS**

**PAGRINDINIAI ĮSTAIGOS VEIKLOS REZULTATAI PER 2016-2018 METUS**

Įstaiga priskirta Kauno miesto Žaliakalnio seniūnijai. Lopšelyje-darželyje ,,Svirnelis“ yra 10 grupių, viena iš jų - savaitinė, kas leidžia tenkinti visuomenės keliamus poreikius dėl įstaigos darbo grafiko lankstumo. Tėvai turi galimybę vaikus palikti nakčiai, nors tėvų poreikiu yra grupių, dirbančių 10,5 ir 12 valandų režimu.

Kauno lopšelyje-darželyje ,,Svirnelis“ yra 190 vietų vaikams. Kiekvienais mokslo metais dvi lopšelio grupes vidutiniškai lankė 30 vaikų, iš priešmokyklinio ugdymo grupių kasmet išleidome po 40 vaikų į mokyklas, darželinio amžiaus vaikų turėjome apie 100. Įstaigoje kasmet ugdėsi apie 50 vaikų, turinčių specialiųjų ugdymosi poreikių, o nepalankioje šeimos aplinkoje augančių vaikų turime apie 30. Įstaigos pedagogės įstaigoje organizuoja papildomą nemokamą vaikų veiklą: folkloro ansamblis ,,Bitaitė“ ir keramikos būrelis ,,Molinukas”. Įstaigoje vaikų poreikius tenkina meninio (šokio, dailės, muzikos) ugdymo pedagogai, neformaliojo ugdymo/judesio korekcijos mokytoja; SUP ir nepalankioje aplinkoje augantiems vaikams ir šeimai paslaugas teikia švietimo pagalbos specialistai (logopedas, socialinis pedagogas, psichologas) bei Visuomenės sveikatos biuro specialistas.

 Įstaigos bendruomenė sudarė palankias sąlygas vaikų sveikatos palaikymui, saugumui, organizuojant įvairias edukacines priemones ugdymo procese, dalyvaujant ES ir nacionalinio biudžeto lėšomis remiamose programose ,,Pienas vaikams”, ,,Vaisių vartojimo skatinimas mokyklose”. Buvo skiriamas didesnis dėmesys plėtojant pagalbą specialiųjų poreikių ir socialinės rizikos grupės vaikų ugdymui. Specialioji pedagoginė pagalba buvo suteikta laiku ir tinkamai, nukreipta į vaikų interesus ir poreikius.

2016–2018 metų įstaigos tikslas – tikslingai organizuoti lopšelio-darželio veiklą, telkti kūrybingą ir atvirą bendruomenę sprendžiant ugdymo problemas, užtikrinant edukacinių ir socialinių paslaugų kokybę, įgyvendinant įstaigos renovaciją – įgyvendintas, siekiant metinių tikslų: 1. Pagerinti įstaigos kultūrą, bendradarbiaujant su socialiniais partneriais. 2. Pagerinti vaikų ugdymą(si) rūpinantis individualiais vaiko gebėjimais, sveikatos stiprinimu, bendradarbiaujant su šeima. 3. Sustiprinti įstaigos materialinę bazę, įkuriant naujas palankias erdves vaikų ugdymui(si).

2016 metais buvo siekiama tenkinti individualius vaiko gebėjimus, bendradarbiaujant su šeima. Buvo suorganizuotos 9 tėvų ir vaikų bendros veiklos grupėse, naudojant Reggio Emillio metodus ir priemones, 2 kūrybinių darbų parodos, 6 išvykos netradicinėse erdvėse. Reggio Emillio metodai skatino užsiėmimų metu vaikų fizinį ir protinį aktyvumą, socialinius įgūdžius, spręsti problemas, ugdė supratimą apie save, juos supantį pasaulį. Parengta ir atlikta anketinė tėvų apklausa, parengta analizė atskleidė šeimų poreikius ir lūkesčius, tenkinant vaiko individualius gebėjimus. Buvo sudarytos sąlygos įvairiai sportinei ir meninei veiklai. Vaikų poreikius tenkino neformaliojo ugdymo mokytojas (kūno kultūra), šokio bei muzikos pedagogai. Teikiant tėvams informacinę pagalbą, buvo surengti grupių, visuotiniai susirinkimai, individualios auklėtojų, logopedo konsultacijos, parengti informaciniai–metodiniai lankstinukai, nuolat atnaujinama internetinė svetainė. Vyko tėvų susitikimai su PPT specialistais. Tėvai dalyvavo įvairiuose įstaigos renginiuose, savivaldoje. Šiais metais pasiekėme glaudesnio pedagogų bendradarbiavimo su šeima, edukacinės išvykos į netradicines aplinkas sudomino ugdytinius ir praplėtė jų pasaulėžiūrą, įgijo naujų patirčių.

2017 metais buvo siekiama patobulinti įstaigos įvaizdį, pritaikant efektyvesnius įvaizdžio formavimo būdus ir metodus, bendradarbiauti su neformaliojo ugdymo įstaigomis, siekiant naujų partnerystės ryšių. Patobulintas įstaigos įvaizdis padėjo vaikui, jo šeimai socializuotis, įgyti tinkamus elgesio, bendravimo su bendraamžiais ir vyresniais žmonėmis įgūdžius. Vaikui ugdytos teisingumo, padorumo, moralumo ir pilietinės vertybės. Įstaigos simbolika: vėliavos, reklaminė atributika (marškinėliai, lankstinukas), meno kolektyvas ,,Bitaitė“, tradicinių švenčių organizavimas, interneto svetainė - informavo visuomenę apie įstaigos veiklą. Ypač svarbus veiksnys tapo pedagoginių darbuotojų suinteresuotumas siekti geresnės ugdymo kokybės. Pedagogų - vaikų - administracijos - tėvų sąveika tapo pozityvesnė. Darbuotojų komunikacija tapo sėkmingesnė, kas leido pagerinti mokymo kokybę ir pedagoginių darbuotojų profesinę kompetenciją. Vaikai, dalyvaudami bendradarbiavimo veiklose, realizavo save kūrybinėje, pažintinėje srityse, geriau pažino aplinką, rado bendraminčių, išsiugdė gebėjimą ir norą dirbti įvairiose grupėse, komandose. Pedagogai įgijo naujos patirties, efektyvinti vaikų ugdymo(si) procesą, plėtoti ugdomosios veiklos formas (strategijas, būdus, metodus, užduotis), siekiant palaikyti vaikų aktyvumą ir motyvaciją, pastebėti kiekvieno vaiko individualią pažangą ir pasiekimus. Vyko bendradarbiavimas su neformaliojo ugdymo įstaigomis, siekiant naujų partnerystės ryšių. Sudarytos bendradarbiavimo sutartys su 5 įvairiomis institucijomis: Kauno Socialinės paramos skyriumi, Lietuvos aklųjų bibliotekos Kauno filialu, Lietuvos viešąja įstaiga ,,Vaiko labui”, ,,Pozityvaus auklėjimo konsultantų asociacija”, Kauno Kalniečių biblioteka. Suorganizuota: praktikumas ,,Kūrybiškumo svarba pagalbos mokiniui specialistų ir pedagogų darbe“; metodinis renginys ,,Nuo raidelių prie žodelių“; folkloro festivalis ,,Čip čipo, rip ripo – 2017“; metodinis renginys ,,Advento laukimas“ . Dalyvavome Kauno miesto savivaldybės VSB vykdytoje programoje Kauno vaikai šypsosi“. Į ugdymo turinį integruojamos socialinių ir emocinių įgūdžių ugdymo programos: ,,Alkoholio, tabako ir kitų psichiką veikiančių medžiagų vartojimo prevencijos”, ,,Gyvenimo įgūdžių ugdymo”, ,,Zipio draugai”.

2018 metais skatinome įstaigos pedagogų savęs tobulinimą, taikant šiuolaikines technologijas ugdymo procese, gerinant įstaigos kultūrą. Pedagogams buvo sudarytos galimybės tobulinti kvalifikaciją, naudojant šiuolaikines technologijas ugdymo procese, siekiant gerinti vaikų mokymosi pažangą. Pedagogams buvo organizuoti 2 praktiniai mokymai ,,Interaktyvių lentų ir SMART programinės įrangos panaudojimas ugdymo procese“, kurių metu pedagogai įvaldė SMART Notebook programos įrankius. Pedagogai pravedė vaikams 10 atvirų veiklų, naudojant inovatyvias technologines priemones, kurios aktyvino vaikų dalyvavimą, žadino smalsumą, stimuliavo mąstymą ir vaizduotę. Ugdytiniai greičiau suvokė informaciją, kuri skatino jų gebėjimą ieškoti ir rasti tinkamus atsakymus, todėl pagerėjo vaikų pasiekimai. Pedagogų įgyta ar patobulinta skaitmeninė kompetencija įgalino keisti mokymosi praktiką ir padėjo veiksmingiau pasiekti ugdymo(si) tikslų, panaudojant skaitmeninį ugdymo turinį ir priemones. Įsigyti 6 kompiuteriai, interaktyvi lenta, 5 grupėse bei įstaigos salėje įdiegtas interneto ryšys. Pagerėjo pedagogų dokumentacijos pildymo kokybė, veiklos tapo kūrybiškesnės, vaizdingesnės. Suorganizuoti 6 vaikų sveikatą stiprinantys renginiai. Organizuotas projektas ,,Draugystės spalvos“, renginys ,,Noriu augti sveikas“, skirti smurto ir patyčių prevencijai. Dalyvavome Kauno miesto savivaldybės VSB vykdytoje programoje ,,Sveikas vaikas-sveika ateitis“, ,,Kauno vaikai šypsosi“. Vyko ,,Alkoholio, tabako ir kitų psichiką veikiančių medžiagų vartojimo“ , ,,Zipio draugai“ prevencinių programų įgyvendinimas. Kasmet atlikta vaikų sergamumo analizė. Infekcinėmis ligomis, lyginant su ankstesniais metais, sergamumas sumažėjo 17 %. Laikantis HN reikalavimų įsigyjant ugdymo priemones, jas prižiūrint, laiku atnaujinant įstaigos erdves, įstaigoje neužfiksuota nelaimingų atsitikimų. Vykdoma prevencinė švietėjiška veikla tėvams, vaikų sveikatos stiprinimo klausimais. Surengtos specialistų konsultacijos (pagal parengtus grafikus) tėvams ir pedagogams, todėl tėvai ir pedagogai daugiau sužinojo apie emocinę ir psichinę sveikatą. Atlikta tėvų apklausa ,,SMART programos taikymas ugdymo procese“ parodė, kad tėvai IT vertina palankiai, nes ugdo vaikų loginį ir spartesnį mąstymą. Organizuoti 2 seminarai pedagogams apie vaikų bei pedagogų emocines problemas. Seminarų metu gauta medžiaga sėkmingai taikoma praktikoje.

**III SKYRIUS**

**ĮSTAIGOS MATERIALINIS APRŪPINIMAS**

Strateginio plano įgyvendinimo laikotarpiu 2016-2018 m Kauno lopšelis-darželis „Svirnelis“ finansuojamas iš valstybės biudžeto, Kauno m. savivaldybės biudžeto, tėvų mokesčių už vaiko išlaikymą darželyje, pagal LR labdaros ir paramos įstatymą pervedamos 2 % mokesčių lėšos, dalyvaujame ES programoje „Pienas vaikams“ , gavome lėšų už patalpų nuomą.

Atlikus įstaigos valdymo išteklių analizę 2016-2018 m. pagal pateiktus duomenis lentelėje galima teigti, kad asignavimai kiekvienais metais didėja, tik iš valstybinių funkcijų vykdymo programos 2018 m. asignavimų skirta mažiau, kadangi nebuvo skirta lėšų ilgalaikiam turtui įsigyti. Darželio materialinė bazė pakankamai gera, jos gerinimui nuolat skiriamos lėšos. Įstaiga aprūpinta kompiuterine įranga, kuria gali naudotis visi darbuotojai.

|  |  |  |  |
| --- | --- | --- | --- |
| **Ekonominės klasifikacijos grupės** | **Asignavimai 2016 m.****tūkst. Eur** | **Asignavimai 2017 m.****tūkst. Eur** | **Asignavimai 2018 m.****tūkst. Eur**  |
| Savivaldybės finansuojamų įstaigų veiklos programa (biudžetas) | 366,0 | 402,0 | 423,9 |
| Savivaldybės finansuojamų įstaigų veiklos programa (spec. lėšos) | 60,8 | 65,4 | 65,9 |
| Valstybinių funkcijų vykdymo programa | 156,0 | 163,0 | 162,0 |
| Gyventojų pajamų mokesčio (iki 2 proc.) grąžinimas įstaigai, turinčiai paramos gavėjo statusą | 2,8 | 2,2 | 3,0 |
| Parama „ Pienas vaikams“ | 1,7 | 1,7 | 1,9  |
| Patalpų nuoma | - | 0,09 | 0,3 |

Siekiant strateginių tikslų, gautus asignavimus įstaiga naudoja racionaliai ir taupiai, dėl šių priežasčių 2018 m. sutaupėme lėšų iš savivaldybės biudžeto skirtų lėšų pagal str. 2.1.1.1.1.1( darbo užmokestis) - 5200 Eur ir str. 2.1.2.1.1.1( socialinis draudimas)-900 Eur. Sutaupytus asignavimus persikėlėme į sekančius str.:

3.1.1.3.1.2 - 4200 Eur, įsigijome konvekcinę krosnelę, šaldytuvą, žoliapjovę.

3.1.1.5.1.1. – 1900 Eur, įsigijome lauko pavėsinę.

Sprendimus priima įstaigos taryba, derinama su darželio bendruomene. Asignavimų panaudojimas atitinka įstaigos tikslus ir poreikius. Lėšų skirstymas ir panaudojimas skaidrus ir viešas. Strateginio plano įgyvendinimo laikotarpiu 2016-2018 m. įstaiga ilgalaikių finansinių įsipareigojimų neturėjo, kreditorinis įsiskolinimas su tiekėjais tik už einamą mėnesį. Buhalteriją tvarko centralizuotai BĮ „Biudžetinių įstaigų buhalterinė apskaita“.

**IV SKYRIUS**

**STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės*** Įgyvendindami ikimokyklinio ir priešmokyklinio ugdymo programas, vykdydami ,,Alkoholio, tabako ir kitų psichiką veikiančių medžiagų vartojimo prevencijos programą“, ,,Zipio draugai“ bei tęstinę ,,Gyvenimo įgūdžių ugdymo“ programas, pedagogai kūrybiškai modeliuoja ugdymo turinį, diegia naujoves;
* Nedidelė pedagogų ir personalo kaita;
* Vadovas skatina ir remia visų darbuotojų iniciatyvas;
* Pedagogai ir vaikai aktyviai dalyvauja darželio ir miesto renginiuose;
* Ugdymą efektyviai papildo logopedas, socialinis pedagogas, psichologas, meninio ugdymo (šokio, dailės, muzikos) pedagogai bei kūno kultūros mokytojas;
* Dalyvaujame Europos Sąjungos ir nacionalinio biudžeto lėšomis remiamose programose ,,Pienas vaikams” ir ,,Vaisių vartojimo skatinimas mokykloje”;
* Patraukli, pastoviai atnaujinama ir papildoma lauko priemonėmis įstaigos aplinka;
* Dirba darbštūs, atsakingi ir kūrybingi darbuotojai;
* Pedagogams sudarytos sąlygos kūrybiškai plėtoti savo gebėjimus darbe;
* Grupės aprūpintos kompiuteriais ir prieiga prie interneto bei įsigyta interaktyvi lenta ugdytinių ugdymo proceso sudominimui;
* Pritrauktos iš ES struktūrinių fondų lėšos bendrai finansuojam projektui Nr. 09.1.3-CPVA-R-705-21-0001 ,,Kauno lopšelio-darželio ,,Svirnelis“ modernizavimas didinant paslaugų prieinamumą“.
 | **Silpnybės*** Ne visi bendruomenės nariai aktyvūs ugdymo proceso planavime;
* Didėja nepalankioje aplinkoje augančių vaikų skaičius;
* Lankstesnė parama ir pagalba šeimai;
* Lėšų trūkumas moderniausių lavinamųjų priemonių įsigyjimui;
* Įstaigoje nėra nuolat teikiama psichologo pagalba;
* Nepakankamas dalies pedagogų aktyvumas naudotis informavimo priemonėmis;
* Nepilnai sutvarkyta įstaigos teritorija (takai);
* Trūksta kompetentingų juristų pagalbos. Stringantys viešųjų pirkimų dokumentų forminimai, neturint šios srities specialistų.
 |
| **Galimybės*** Visų pedagogų aktyvus dalyvavimas rajono ir šalies projektuose.
* Dalintis gerąja darbo patirtimi su įstaigos, miesto ir respublikos pedagogais.
* Išplėsti bendradarbiauti su socialiniais partneriais.
* Įsigyti daugiau modernių lavinamųjų priemonių, atitinkančių ugdytinių amžių.
* Šiltesni santykiai tarp bendruomenės narių, priimant susitarimus.
* Pozityvus darželio mikroklimatas.
* Kiemo erdvių naudojimas, keičiantis edukacinėmis aplinkomis.
* Didinamas paslaugų prieinamumas, įkuriant naują grupę.
* Siekti pritraukti Kauno m. savivaldybės lėšas ir kitus finansinius resursus (išskyrus lėšas iš 2 % pajamų mokesčio ir dalyvavimo programoje ,,Pienas vaikams“)-rėmėjų paieška.
 | **Grėsmės/pavojai*** Didėjantis specialiųjų ugdymo(si) poreikių turinčių vaikų skaičius. Sunkėja diagnozės. Šeimos atsakomybės, pareigos jausmo stoka.
* Ekonominė-socialinė šeimų padėtis įtakoja vaikų gimstamumo mažėjimą.
* Specialistų trūkumas neužtikrina reikiamo kvalifikuotų darbuotojų skaičiaus.
* Auganti visuomenės socialinė diferenciacija ir emigracija.
* Pokyčiai šalies politikoje.
 |

**V SKYRIUS**

**ĮSTAIGOS VIZIJA**

Kauno lopšelis-darželis ,,Svirnelis“ - švietimo paslaugas teikianti ir nuolat tobulėjanti ikimokyklinė įstaiga, kurianti sąlygas sveikai ir laimingai vaikystei, atsižvelgiant į kiekvieno vaiko galias, gebėjimus ir poreikius, palaikant partneriškus ryšius su šeima.

**ĮSTAIGOS MISIJA**

Sukurtas pagrindas, užtikrinantis jaukią, saugią, sveiką ir modernią aplinką, leidžia teikti kokybiškas edukacines, kultūros, korekcines, socialines paslaugas, atitinkančias, ankstyvojo, ikimokyklinio, priešmokyklinio amžiaus vaikų poreikį, padedant vaikui integruotis į visuomenę.

**VI SKYRIUS**

**VERTYBĖS IR FILOSOFIJA**

Didžiausia vertybė mūsų įstaigoje yra vaikas, kuriam bendruomenė perteikia rūpestį, meilę, žinias, ugdo jo gebėjimus, padeda atsiskleisti mažo žmogaus emociniams išgyvenimams, interesams. Pagal įstaigoje patvirtintą elgesio ir etikos normų kodeksą, bendruomenei susitarus, laikomasi pagarbių tarpusavio santykių, deramo įstaigos atstovavimo, konfidencialumo laikymosi įstatymų numatyta tvarka. Kiekvienas bendruomenės narys privalo būti atsakingas už sklandų įstaigos darbą ir savo veiklą bei prisiimtus įsipareigojimus, taupų įstaigos išteklių, lėšų naudojimą. Kiekvienas turėtų siekti dvasinio ir profesinio tobulėjimo, vadovautis pagrindinėmis sąvokomis - etika, morale. O tai sukaupę, turėsime galimybę ugdyti sumanią, solidarią, siekiančią mokslo, atsakingą ir pilietišką ateities visuomenę.

**VII SKYRIUS**

**VEIKLOS STRATEGIJA**

Siekiant lopšelio-darželio vizijos, suformuluoti įstaigos veiklos tikslai, uždaviniai bei priemonės. Dėl tikslų, uždavinių bei priemonių tartasi su bendruomenės nariais ir įstaigos taryba. Tikslo įgyvendinimo pažanga matuojama pagal ,, Rezultato vertinimo kriterijai**“** lentelę. Nutarta išsikelti du strateginius tikslus:

1. Pagerinti švietimo paslaugų teikimą vaikams ir šeimai, ugdant sveikos ir saugios gyvensenos įgūdžius.
2. Tobulinti turimas ugdymo erdves naujomis priemonėmis bei tęsti įstaigos renovacijos darbus.

1 lentelė

**Lėšų poreikis ir numatomi finansavimo šaltiniai**

|  |  |  |  |  |  |
| --- | --- | --- | --- | --- | --- |
| **Ekonominės klasifikacijos grupės** | **Asignavimai 2018 m.****tūkst. Eur** | **Lėšų poreikis 2019 m.** **tūkst. Eur** | **2019-ųjų metų maksimalių asignavimų poreikis tūkst. Eur** | **Projektas 2020 metams** **tūkst. Eur** | **Projektas 2021 metams** **tūkst. Eur** |
| Savivaldybės biudžeto lėšos |  |  |  |  |  |
| Iš jų: (nurodyti, pagal kokias programas skiriamos): |  |  |  |  |  |
| Savivaldybės finansuojamų įstaigų veiklos programa (biudžetas) | 424,0 | 466,4 | 513,0 | 564,3 | 620,8 |
| Savivaldybės finansuojamų įstaigų veiklos programa (spec. lėšos) | 56,1 | 61,7 | 64,8 | 68,0 | 71,4 |
| Investicijų programa (biudžetas) | - | - | - | - | - |
| Programa (3) | - | - | - | - | - |
| Valstybės biudžeto lėšos  |  |  |  |  |  |
| Iš jų: (nurodyti, kokių institucijų / pagal kokias programas skiriamos): |  |  |  |  |  |
| Valstybinių funkcijų vykdymo programa | 162,1 | 178,3 | 196,1 | 215,7 | 237,3 |
| Savivaldybės finansuojamų įstaigų specialioji dotacija minimalios algos kėlimui | - | - | - | - | - |
| Valstybinės švietimo strategijos įgyvendinimo programa | - | - | - | - | - |
| Investicijų programa (VIP lėšos) | - | - | - | - | - |
| Fondų (nurodyti tikslius pavadinimus) lėšos | - | - | - | - | - |
| *(jei reikia, įterpkite papildomas eilutes)* | - | - | - | - | - |
| Kitos lėšos (ES) | - | - | - | - | - |
| Gyventojų pajamų mokesčio (iki 2 proc.) grąžinimas Įstaigai, turinčiai paramos gavėjo statusą | 3,0 | 3,0 | 3,0 | 3,0 | 3,0 |
| Parama „ Pienas vaikams“ | 1,9  | 2,0  | 2,0  | 2,0  | 2,0  |
| Patalpų nuoma | 0,2 | 0,25 | 0,25 | 0,25 | 0,25 |
| **IŠ VISO:** | 647,3 | 711,65 | 779,15 | 853,25 | 934,75 |
| **Iš jų:** teikiant mokamas paslaugas įstaigos uždirbtos lėšos | - | - | - | - | - |
| Savivaldybės finansuojamų įstaigų specialioji dotacija minimalios algos kėlimui | **-** | **-** | **-** | **-** | **-** |

**VIII SKYRIUS**

**STRATEGIJOS REALIZAVIMO PRIEMONIŲ PLANAS**

|  |
| --- |
| **1 tikslas –** pagerinti švietimo paslaugų teikimą vaikams ir šeimai, ugdant sveikos ir saugios gyvensenos įgūdžius. |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus*****(Strateginio planavimo sistemoje esantys ir kiti kriterijai)*** |
|  |  |  |  |  | **Pavadinimas, mato vnt.** | **2019 m.** | **2020 m.** | **2021 m.** |
| 1. Patobulinti paramos ir pagalbos vaikui ir šeimai sistemą, plėtojant edukacinį tėvų švietimą. | 1. Tyrimas apie teikiamų paslaugų įstaigoje įvairovę, tikslingumą. | Direkt. pavaduotoja ugdymui | Išsiaiškinti tėvų poreikiai, pageidavimai, todėl įstaigos veikloje dalyvauja 70 proc. tėvų. 2019-2021 m. | **-** | Dalyvavusių tyrime tėvų dalis nuo visų įstaigos tėvų skaičiaus (procentais) |  70 |  75 | 75 |
| 2. Pokalbiai-diskusijos su tėvais apie teikiamas papildomas ugdymo paslaugas vaikų pasiekimų gerinimui. | Direkt. pavaduotoja ugdymui | 90 proc. pedagogų, specialistų organizavo apvalaus stalo diskusijas. Pagerėjo vaikų pasiekimai.2019-2021 m. | - | Patenkintų gautomis kokybiškomis paslaugomis asmenų skaičius, nuo visų gavusių paslaugas asmenų skaičiaus (procentais) | 75 | 75 | 80 |
| 3. Seminarai, praktiniai mokymai, metodinės valandos, renginiai pedagogams apie bendradarbiavimą su tėvais. | Direkt. pavaduotoja ugdymui | 90 proc. pedagogų patobulino žinias apie bendradarbiavimo formas su tėvais, todėl pagerėjo paslaugų teikimas šeimai. 2019-2021 m. | 1000,00 Eur Valstybės biudžeto lėšos |
| Direkt. pavaduotoja ugdymui | Organizuotos 2 metodinės valandos pedagogams apie vaiko ugdymo tęstinumą namuose svarbą, psichologinių poreikių nustatymo galimybes. 2019-2021 m. | - |
| 4. Pozityvios tėvystės paskaitos tėvams. | VGK pirmininkė | Suorganizuota 1 paskaita apie įstaigos ir išorės specialistų pagalbą, gerinant ugdymo(si) ir emocinę vaiko kokybę. 2019-2021 m. | - |  |  |  |  |
| Direkt. pavaduotoja ugdymui | Paskaita supažindinanti su psichologiniais metodais, padedančiais ugdyti vaikų savarankiškumą. 2019-2021 m. |  |
| VGK pirmininkė | Suorganizuotospozityvios tėvystėspaskaitos, apie sėkmingos tėvystės veiksnius. 2019-2021 m. |  |
| 5. Informacijos perteikimo būdai tėvams.  | Direkt. pavaduotoja ugdymui | Patobulinta informacijos sklaidos sistema IT priemonėmis, užtikrinant greitą, išsamų informacijos perdavimą tėvams. 2019-2021 m. | - |
| 6. Prevencinių programų: ,,Alkoholio, tabako ir kitų psichiką veikiančių medžiagų vartojimo prevencijos”, ,,Gyvenimo įgūdžių ugdymo”, ,,Zipio draugai” įgyvendinimas. | Direkt. pavaduotoja ugdymui | Vykdytos 3 prevencinės programos apie vaikų gebėjimą įveikti gyvenimo sunkumus ir problemas. 2019-2021 m. | 110,00 EurValstybės biudžeto lėšos |
| 2. Gerinti sąlygas, ugdant vaikų fizinės, socialinės ir psichinės sveikatos įgūdžius. | 1. Konsultacijos pedagogams apie fizinę, socialinę ir psichinę vaikų sveikatą. | Visuom. sveik biuro specialistasneform. ugdymo /judesio korekcijos mokytoja, specialistai | Pravesta 10 konsultacijų pedagogams apie fizinę, socialinę ir psichinę vaikų sveikatą. 2019-2021 m. | - | Vaikų lankytų dienų dalis lopšelio ir darželio grupėse (procentais) | 70 | 74 | 74 |
| 2. Metodinė medžiaga vaikų sveikatinimo temomis.  | Direkt. pavaduot. ugdymui | Parengta metodinė medžiaga apie vaikų fizinę, socialinę ir psichinę sveikatą. 2019-2021 m. | - |
| 3. Pedagogų kvalifikacijos tobulinimas apie ugdytinių saugią ir sveiką gyvenseną.  | Direkt. pavaduot. ugdymui | 95% pedagogų patobulino žinias apie saugią ir sveiką vaikų gyvenseną. 2019-2021 m. | 200,00 EurValstybės biudžeto lėšos |
| 4. Metodinės valandos vaikų sveikatinimo temomis. | Direkt. pavaduotojas ugdymui | Pasidalinta gerąja darbo patirtimi vaikų sveikatinimo temomis, organizuojant metodines valandas. 2020 m. | - |
| 5. Sveikatos ugdymo priemonių, ugdymo metodų atitikties vaikų amžiui, jų poveikio sveikatos stiprinimui analizė | Direkt. pavaduotojas ugdymui | Nustatyta sveikatos ugdymo priemonių, ugdymo metodų atitiktis vaikų amžiui, jų poveikis sveikatos stiprinimui.2019-2021 m. | - |
| 6. Sportinės pramogos su tėvais. | Direkt. pavaduotojas ugdymui | Suorganizuotos sportinės pramogos visose grupėse, patobulinti sveikos gyvensenos įgūdžius. 2019-2021 m. | - |
| 3. Tobulinti pedagogų gebėjimus vaikų ugdymosi sunkumų atpažinimui. | 1. Specialistų konsultacijos pedagogams. | VGK | Organizuotos specialistų konsultacijos pedagogams apie vaikų komunikacinių gebėjimų ir socialinių įgūdžių ugdymą grupėje.2019-2021 m. | - | Vaikų, gaunančių švietimo pagalbą, dalis (procentais) | 30 | 30 | 31 |
| 2. Renginiai, telkiantys specialistų komandą. | Darbo grupė | Organizuotos 2 projektinės veiklos, telkiant struktūrizuotą specialistų, pedagogų komandą, siekiant geresnės ugdymo(si) pažangos. 2019-2021 m. |  |
| 3. Pedagogų mokymasis, kaip atpažinti SUP vaikų ugdymosi poreikius ir nustatyti reikiamą pagalbą, bendradarbiaujant su institucijų, teikiančių pagalbą vaikui ir šeimai, pedagogais.  | VGK | Organizuoti pedagogų mokymai, kaip atpažinti SUP vaikų ugdymosi poreikius, numatyti kryptingus ugdymo būdus, orientuotus į numatomus vaikų pasiekimus, bendradarbiaujant su institucijų, teikiančiųpagalbą vaikui ir šeimai,pedagogais. 2019-2021 m. | PPT, MPK centras |
| 4. Paskaitos pedagogams psichologine, specialiąja pedagogine, socialine pedagogine tematika. | Socialinis pedagogas PedagogaiVGK | Organizuotos paskaitos, pedagogams psichologine, specialiąja pedagogine, socialine pedagogine tematika apie bendruomenės įtraukimą į kryptingą SUP ir nepalankiose šeimose augančių vaikų ugdymo procesą. 2019-2021 m. |  |
| 5. Praktinė veikla pedagogams, analizuojant specialiųjų poreikių vaikų ugdymosi sunkumus. | Socialinis pedagogas PedagogaiVGK | Suorganizuota praktinė veikla pedagogams dėl specialiųjų poreikių vaikų ugdymosi sunkumų.2019-2021 m. |  |

|  |
| --- |
| **2 tikslas** – patobulinti turimas ugdymo erdves naujomis priemonėmis bei tęsti įstaigos renovacijos darbus. |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus*****(Strateginio planavimo sistemoje esantys ir kiti kriterijai)*** |
|  |  |  |  |  | **Pavadinimas, mato vnt.** | **2019 m.** | **2020 m.** | **2021 m.** |
| 1. Užbaigti projekto ,,Kauno lopšelio-darželio ,,Svirnelis“ modernizavimas didinant paslaugų prieinamumą“ vykdymą | Viešųjų pirkimų organizavimas, sudarant sąlygas modernizuoti įstaigos aplinką.  | Direktorė, administratorė,VĮ ,,Centrinė projektų valdymo agentūra“ | Dviejų esamų grupių modernizavimas, pertvarkant patalpas. Viena grupė suformuota iš kabineto ir miegamojo patalpų. Keltuvo įrengimas neįgaliesiems. Praplėstos ugdymo(si) erdvės.2019 m. | Savivaldybės lėšos iš dalies finansuojamos ES:Rangos darbai-243755,00 EurTechninė priežiūra-2730,06 EurBaldai -30170,00 EurKeltuvo įrengimas -100000,00 Eur | Atnaujintų edukacinių aplinkų dalis nuo bendro pastato ploto (procentais) | 30 | 30 | 30 |
| 2. Atnaujinti šešių grupių ir kiemo ugdymo erdvių funkcionalumą | 1. Projektų papildomoms ugdymo erdvėms grupėse parengimas | Direktorė, administratorė ir pavaduotoja ūkiui | Šešiose grupėse atsirado naujos žaidimų erdvės su papildomais m2 balkone 2019-2021 m. | 1000,00 Eur -įstaigos spec. lėšos |
| 2. Kiemo takų atstatymas, paklojant trinkeles | Administratorė ir pavaduotoja ūkiui | Pagerėjo vaikų saugumas ir įstaigos estetika 2019-2021 m.  | 9000,0 Eur - įstaigos spec. lėšos5000,00 Eur -savivaldybės biudžeto lėšos |
| 3. Naujų ugdymo erdvių su įrenginiais ir priemonėmis suformavimas (interaktyvios grindys,ekpozicijų sistema) | Administratorė, pavaduotojos ūkiui ir ugdymui | Pagerėjo ugdymo kokybė, vaikų emocinės nuotaikos bei pedagogų galimybė optimizuoti teikiamas ugdymo paslaugas 2020-2021 m.  | 70000,00 Eur –Valstybės biudžeto lėšos, Kauno m. savivaldybės biudžeto lėšos, įstaigos spec. lėšos |
| 3. Atlikti pastato išorės ir vidaus renovacijos darbus | 1. Santechnikos įrenginių (karšto-šalto vandens cirkuliacijos) renovacija | Direktorės pavaduotoja ūkiui | Užtikrinti HN reikalavimai, pagerėja ugdytinių higienos sąlygos.2019-2021 m. | 25.000,00 Eur - Kauno m. savivaldybės lėšos | Užtikrinama saugi ir sveika ugdymo aplinka (procentais) | 20 | 80 | 50 |
| 2. Lauko sienų ir pamato su cokoliu šiltinimo darbai | Direktorė,administratorė | Taupoma šilumos energija, geras estetinis įstaigos vaizdas, pagerėjo ugdymo(si) sąlygos. 2019-2021 m. | 70000,00 Eur (sienos)-Kauno m. savivaldybės lėšos24000,00 Eur(pamatai) Kauno m. savivaldybės lėšos |
| 3. Koridoriaus, virtuvės ir dviejų laiptinių remontas | Direktorė,administratorė, direkt pavad. ūkiui | Pagerės vaikų saugumas ir įstaigos estetika bei atitikimas HN reikalavimams.2019-2020 m. | 48000,00 Eur -Kauno m. sav. lėšos(korid.-5000,00 Eur, virtuv. -18000,00 Eur, laiptinėms -25000,00 Eur)  |
| 4. Naujo įėjimo į lopšelio grupę (I aukštas) įrengimas | Administratorė, direktorės pavaduotoja ūkiui | Patogus kiemo žaidimų aikštelės priėjimas, pagerėjo patogumai vaikams.2019 m.  | 3000,00 Eur - Kauno m. savivaldybės lėšos |

**IX SKYRIUS**

**STRATEGIJOS REALIZAVIMO VERTINIMAS**

|  |
| --- |
| **1 tikslas -**  |
|  | Pasiektas faktinis rezultatas (*sutampantis su esančiu Strateginio planavimo sistemoje)* | Valstybės biudžeto lėšos | Savivaldybės lėšos | Specialiosios lėšos | Parama | Kiti finansavimo šaltiniai |
| 2019 m. | 2020 m. | 2021 m. |  |  |  |  |  |
| 1 uždavinys |  |  |  |  |  |  |  |  |
| 2 uždavinys |  |  |  |  |  |  |  |  |
| 3 uždavinys |  |  |  |  |  |  |  |  |
| **Išvada apie pasiektą tikslą** *(nustatoma, ar reikia tikslinti, koreguoti kurį nors tikslo pasiekimo etapą, ar apriboti arba išplėsti tam tikrus projektus)*: |

Direktorė Violeta Drenseikienė

Darbo grupė

Direktoriaus pavaduotoja ugdymui Jūratė Šakavičienė

Logopedė Daiva Krutkienė

Socialinė pedagogė Virginija Aukštakienė

Administratorė Laimutė Margarita Bagočiūnė

PRITARTA

Kauno lopšelio-darželio „Svirnelis“

tarybos 2018 m. gruodžio 6 d.

posėdžio protokolu Nr. 4